Афон Ҿыц асасааирҭа ахыб блит
АҞӘА, нанҳәа 3 – Sputnik. Афон Ҿыц ақалақь Лакоба имҩаҟны хԥаны еихагылоу асасааирҭаҿ амцакра ҟалеит. абри атәы аанацҳауеит Аԥсны АҶА.
Аусбарҭа адыррала амцакра ҟалеит нанҳәа хԥа ауха асааҭ 03:30 рзы. Амца дырцәон Афон Ҿыц, Гәдоуҭа, Аҟәа амцарцәаҩцәа ргәыԥқәа хԥа.
Амцакра иахҟьаны асасааирҭа ахыби, ааигәа игылаз аӡәӡәарҭеи блит. Ԥсыҭбара ҟамлеит.